
SPORTO INŽINERINIO STATINIO – BĖGIMO TAKO GRUODŽIO 17-OSIOS G. 52, UKMERGĖJE, REKONSTRAVIMO DARBŲ 
TECHNINĖ SPECIFIKACIJA

Perkami baigtiniai statybos darbai, pagal techninį projektą „Sporto inžinerinio statinio – bėgimo tako Gruodžio 17-osios g. 52, Ukmergėje, rekonstravimo supaprastintas projektas“ (proj. Nr. 24007), kurį sudaro Supaprastinto projekto dalis, Pasirengimo statybai ir statybos darbų organizavimo dalis, kurios pateikiamos kaip atskiras priedas CVPIS sistemoje.
	1. Užbaigus visus projekte numatytus darbus, bus surašomi statybos užbaigimo dokumentai, kaip to reikalauja statybos techninis reglamentas STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“.
	2. Teikiant pasiūlymą turi būti įkainotas visas pirkimo Objektas: 
	2.1. Sporto inžinerinio statinio – bėgimo tako Gruodžio 17-osios g. 52, Ukmergėje, rekonstravimo darbai. 
Šiuo pirkimu nebus perkami elektros įrenginių montavimo darbai, nes atskiru pirkimu jau yra nupirkti ir vykdomi futbolo aikštelės b12 (un. Nr. 4400-5574-2386) apšvietimo tinklų darbai.
	2.2. Kontrolinių - geodezinių nuotraukų bei kadastrinių matavimų bylų atlikimo paslaugos su VĮ Registrų centras patikra, pateikiant po 1 bylą popieriniame variante ir po 1 egz. skaitmeninėse laikmenose PDF ir DWG formatuose. Kompiuterinė laikmena formuojama pagal STR 1.05.01:2017 „Statybą leidžiantys dokumentai, Statybos užbaigimas, Statybos sustabdymas, Savavališkos statybos padarinių šalinimas, Statybos pagal neteisėtai išduotą statybą leidžiantį dokumentą padarinių šalinimas“ 11 punkte nurodytus reikalavimus.
	3. Statinio projekte, jo sudėtyje parengtose techninėse specifikacijose, brėžiniuose ir darbų kiekių bei įrengimų žiniaraščiuose paminėti gaminių pavadinimai yra orientacinio pobūdžio ir gali būti pakeisti analogiška tos pačios kokybės kitų gamintojų produkcija.
	4. Statinio techniniame projekte nurodyti standartai, techniniai liudijimai turi būti tokie kaip reikalaujama arba lygiaverčiai ir galiojantys.
	5. Darbus planuojama pradėti įsigaliojus sutarčiai. Sutartis įsigalioja po to, kai sutarties šalys pasirašo sutartį ir tiekėjas pateikia tinkamą sutarties įvykdymo užtikrinimą.
	6. Rangovas, atlikdamas numatytus darbus, vykdo darbdavio pareigas ir įsipareigoja laikytis visų saugaus darbo, elektrosaugos, priešgaisrinės ir aplinkos apsaugos reikalavimų, išspręsti darbų zonos aplinkos sutvarkymą, lietaus vandens nuvedimą, drenažą, sugadintų ar išardytų dangų atstatymą - remontą, numatyti žemės sklypo teritorijos aptvėrimą, gauti visus reikalingus leidimus iš visų tuos leidimus išduodančių institucijų. 
	8. Statybinio laužo utilizavimą ir perteklinio grunto išvežimą bei sutvarkymą organizuoja Rangovas.
	9. Už naudojamų medžiagų ir atliktų darbų kokybę atsako Rangovas.
	10. Atliekant darbus, Rangovas privalo vadovautis Statybos įstatymu, galiojančiais statybos techniniais reglamentais bei kitais teisės aktais, reglamentuojančiais statybos veiklą (normomis, taisyklėmis) bei techniniu projektu.
	11. Užbaigus darbus, Rangovas pateikia atliktų darbų perdavimo-priėmimo aktą pasirašymui.
	12. Rangovas atliekamiems darbams (inžinerinių statinių statyba ir/ar rekonstrukcija ir/ar remontas) turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą ar kitus aplinkos apsaugos vadybos standartus, pagristus atitinkamais Europos arba tarptautinių standartizacijos organizacijų priimtais standartais, ar taiko kitas lygiavertes aplinkos apsaugos vadybos užtikrinimo priemones.

